ཤ་རུས་གདུང་བརྒྱུད་གཅིག་པའི་བོད་པ་ཚོ།དེ་རིང་བསྟན་པ་ཡར་འཕེལ་ལ་ངོ་རྒོལ་བྱས།སང་ཉིན་སྤེན་པ་ཚེ་རིང་ལ་ངོ་རྒོལ་བྱེད།ཁ་ཤས་ཀྱིས་༧སྐྱབས་མགོན་རིན་པོ་རིན་པོ་ཆེ་ལ་ངོ་རྒོལ་བྱས་དང་བྱེད་བཞིན་པ་བཅས་གནས་ཚུལ་འདི་རྣམས་མིག་ལམ་དུ་མཐོང་སྐབས་མ་འོངས་བོད་ཅེས་པ་དང་།བོད་རིགས་ཞེས་པའི་མཐའ་སྙད་དེ་མི་སུའི་འདྲེན་བྱེད་ཀྱི་ཡུལ་དུ་གྱུར་ཚེ་ཡིད་ཕྱ་བ་དང་།དཔའ་ཞུམ་པ།སེམས་སྤོབ་རང་བཞིན་གྱིས་ཞི་བར་འགྱུར་བའི་གནས་སྟངས་དེ་མཐོང་དུས་སུ་ལ་དགའ་བདེ་ཡོང་བར་ང་ཚོ་ཚང་མའི་ངེས་པར་ཤེས་དགོས་རྒྱུ་དེ་གལ་ཆེ་ནང་གི་གལ་ཆེན་ཞིག་ཡིན་པས་བརྗེད་རྒྱུ་རྩ་བ་ནས་མེད།སྔར་ཕྱི་ལོ་༡༩༥༩སྔོན་དུས་སུ་གནས་སྟངས་འདི་འདྲ་བ་ཞེ་གཅིག་གིས་རྐྱེན་པའི་ང་ཚོའི་རྒྱལ་ཁབ་དེ་རྒྱ་འོག་བཅུག་པ་ཡིན་པའང་ཤེས་དགོས།རང་ཉིད་ལ་མཚོན་ན་ངོ་དེབ་སྟེང་མཆན་འདྲ་མིན་བཀོད་མཁན་ཞིག་གཏན་ནས་མིན་ནའང་།དེ་རིང་རང་རེ་དོན་གྱི་བདག་པོ་༧གོང་ས་སྐྱབས་མགོན་ཆེན་པོའི་སྐུའི་འཁྲུངས་སྐར་གྱི་ཉིན་མོ་འདིར་དུས་ཚོད་དམ་འཛིན་གྱིས་ཆབ་སྲིད་དང་འབྲེལ་བའི་སྣང་བརྙན་དེ་རྣམས་མཐོང་སྐབས་ཡིད་སྐྱོ་ཤས་ཤིག་བྱུང་བས་དྲྭ་ལམ་དུ་བཀོད་ཐལ་ལོ།།